Formaður Neytendasamtakanna segir að þeim hafi fjölgað mikið, sem hafi samband við samtökin vegna fjársvika síðustu tvö ár. Nánast ómögulegt virðist vera að stöðva greiðslur. Hann veltir því upp hvort ekki megi draga úr hraðanum sem nu er í viðskiptum.
Þó að fólk hafi ekki leitað til Neytendasamtakanna vegna stórfeldra fjársvika og blekkinga tengdum fjárfestingum eins og fjallað var um í Kveik í gær segir Breki Karlsson, formaður samtakanna, mikið um að þekkt vörumerki séu notuð til að hafa af fólki fé og upplýsingar.
Við fáum nokkur tilvik í hverri einustu viku og við finnum fyrir því að þetta hefur aukist í faraldrinum, undanfarin tvö ár hefur þetta stóraukist.
Fólki fær tilkynningu um að það þurfi að uppfæra greiðsluupplýsingar á Netflix eða Amazon, eða greiða vegna sendinga hjá Póstinum eða DHL.
Það kemur tilkynning til fólks um að það eigi sendingu hjá póstinum að það þurfi að borga 1900 krónur eða eitthvað slíkt og því er bent að fara inn á einhverja síðu þar sem það lætur inn upplýsingarnar sínar og oft gætir fólk ekki að að upphæðin er ekki 1900 krónur heldur 1900 dollarar eða pund.
Sem er mun hærri upphæð, 256 eða 336 þúsund krónur. Með þessu fá svikahrapparnir bæði fé og upplýsingar sem mögulega ganga kaupum og sölum.
Svo virðist vera að hafir þú slegið inn, til dæmis þetta 3 d secure númer að það sé engin leið til að ná aftur til baka þeim peningum sem tapaðir eru.
Breki segir þetta breytingu frá því sem áður var.
Fólk fékk vísareikninginn sinn og fékk 15 daga til þess að gera athugasemdir við hann og nú hefur þú ekki einu sinni 15 sekúndur til að gera athugasemdir. Þetta er bara farið um leið.
Hugsanlega þurfum við að kanna hvort að það sé endilega sá hraði sem við þurfum að vinna á.

Fólk leitar í stórauknum mæli til Neytendasamtakanna vegna fjársvika. Nánast ómögulegt virðist vera að stöðva greiðslur. 